IMISLab/GreekWikipedia huggingface dataset:
Εργατικό κέντρο

Το Εργατικό κέντρο είναι μια διεπαγγελματική δευτεροβάθμια συνδικαλιστική οργάνωση τοπικού χαρακτήρα. Το θεσμικό πλαίσιο που καλύπτει τα εργατικά κέντρα περιγράφεται στο ν.1264/1982 (Για τον εκδημοκρατισμό του συνδικαλιστικού κινήματος και την κατοχύρωση των συνδικαλιστικών ελευθεριών των εργαζομένων). Σύμφωνα με το νόμο (άρ. 1 § 3β) «τα Εργατικά Κέντρα είναι ενώσεις δύο τουλάχιστον σωματείων και τοπικών παραρτημάτων».

 Γενική Συνομοσπονδία Εργατών Ελλάδος (Γ.Σ.Ε.Ε.) Κέντρο Πληροφόρησης Εργαζομένων & Ανέργων (ΚΕ.Π.Ε.Α./Γ.Σ.Ε.Ε.). Αλφαβητικό Ευρετήριο Εργασιακών Σχέσεων: Δευτεροβάθμιες Συνδικαλιστικές Οργανώσεις [1] Νόμος υπ’ αριθ. 1264 της 30.6/1.7.1982 Για τον εκδημοκρατισμό του συνδικαλιστικού κινήματος και την κατοχύρωση των συνδικαλιστικών ελευθεριών των εργαζομένων, κωδικοποιημένος, όπως ισχύει σήμερα. [2]
Οδός Σοφοκλέους

Η Οδός Σοφοκλέους είναι δρόμος του ιστορικού κέντρου της Αθήνας και εντοπίζεται στην ευρύτερη περιοχή της Πλατεία Ομονοίας (στη συνοικία της Ομόνοιας). Η Σοφοκλέους έμεινε γνωστή ως η οδός του Χρηματιστηρίου των Αθηνών, δρόμο τον οποίο συχνά επικαλούνταν οι οικονομικοί αναλυτές κατ' αντιστοιχία με τους δρόμους που στεγάζουν διεθνή χρηματιστήρια, όπως η Wall Street στη Νέα Υόρκη. Ο όρος χρησιμοποιείται μέχρι και σήμερα, αν και μη δόκιμος, μετά τη μετεγκατάσταση στην Λεωφόρο Αθηνών στον Ελαιώνα. Έλαβε το όνομα της από τον αρχαίο Έλληνα τραγωδό Σοφοκλή. Ξεκινά από την οδό Πειραιώς και καταλήγει κοντά στην οδό Σταδίου, στις οδούς Πεσματζόγλου και Αριστείδου. Έχει μήκος περίπου 600 μέτρων. Ο ιστορικός δρόμος σήμερα εντοπίζεται στο πολυφυλετικό γκέτο των Αθηνών όπου στεγάζεται πληθώρα οικονομικών μεταναστών από Ευρώπη, Αφρική και Ασία και αντιμετωπίζει προβλήματα συμφόρησης, ενώ συχνές είναι και οι καταγγελίες των καταστηματαρχών για παραβατικές ενέργειες στην περιοχή, γεγονότα που οδήγησαν στον αστικό της μαρασμό. Επίσης στην Σοφοκλέους βρίσκεται η κεντρική Ελευθέρα Αποστολική Εκκλησία Πεντηκοστής, και με βάση την Σοφοκλέους δραστηριοποιείται, ανάμεσα σε άστεγους και μετανάστες, η χριστιανική φιλανθρωπική διακονία Πλησίον.

 Η επίσημη λειτουργία του Χρηματιστηρίου Αθηνών τοποθετείται στις 30 Σεπτεμβρίου 1876, οπότε εκδόθηκε η ιδρυτική απόφαση της τότε κυβέρνησης Αλέξανδρου Κουμουνδούρου. Πρώτη επίσημη στέγη ήταν ο χώρος του κεντρικού Ταχυδρομείου στην πλατεία Κοτζιά. Σύντομα μετακόμισε στη συμβολή των οδών Αιόλου και Σοφοκλέους.Τα έτη 1885-1891 εδράστηκε σε κτίριο της χρηματιστηριακής εταιρείας «Ερμής» στην οδό Σοφοκλέους 11. Το 1928 υπογράφηκε η συμφωνία με την Εθνική Τράπεζα για μεταφορά στο ιστορικό Χρηματιστήριο στην οδό Σοφοκλέους. Τη 19η Δεκεμβρίου 1934 το κτίριο εγκαινιάστηκε με επισημότητα και ήταν έργο του Νικόλαου Ζουμπουλίδη. Κατά τον Β' Παγκόσμιο πόλεμο τα διάφορα «αστυνομικού» χαρακτήρα μέτρα ατόνησαν οι μεσίτες της «ελεύθερης» αγοράς επιδίδονταν στην αγοροπωλησία λιρών στους δρόμους γύρω από το κτίριο της οδού Σοφοκλέους. Την 21η Σεπτεμβρίου 1999 καταγράφηκε η υψηλότερη τιμή όταν ο δείκτης έφτασε στις 6.484,38 μονάδες, λειτουργώντας ως κράχτης για μικροαποταμιευτές, οι οποίοι μέσα σε λίγα χρόνια έχασαν πάνω από εκατό δισ. ευρώ.Μοντέρνα οκταώροφα κτήρια κατασκευάστηκαν στην οδό, στα περισσότερα τμήματα της, ενώ ακόμη παραμένουν νεοκλασικά κτήρια. Επίσης, προστέθηκαν φωτεινοί σηματοδότες στις διασταυρώσεις με τις οδούς Πειραιώς, Σωκράτους, Αθηνάς και Αιόλου ενώ προστέθηκε και φωτισμός. Το παλιό ξενοδοχείο «Πίνδαρος» επί της Σοφοκλέους 24. Το κτήριο της κεντρικής διοίκησης Εθνικής Τράπεζας της Ελλάδας στη γωνία Αιόλου και Σοφοκλέους. Το κτίριο του τμήματος οικονομικών επιστημών του Εθνικού και Καποδιστριακού Πανεπιστήμιου Αθηνών επί της Σοφοκλέους 1. Η Στοά Αθηνών στη Σοφοκλέους 47 που οδηγεί στην Πλατεία Θεάτρου. Η Ελευθέρα Αποστολική Εκκλησία της Πεντηκοστής στη Σοφοκλέους 52. Το Ακίνητο επί της Σοφοκλέους 6 το όποιο ακόμα και σήμερα ανήκει στο νομικό πρόσωπο της Τραπέζης Της Ανατολής.[10]και εμπορικά καταστήματα και εστιατόρια. 10. www.ta.gr
Αλί Μοχάμεντ Γκέντι

Ο Αλί Μοχάμεντ Γκεντί (Cali maxamed Geedi, 2 Οκτωβρίου 1952) ήταν πρωθυπουργός της Σομαλίας, αρχηγός της προσωρινής κυβέρνησης στη χώρα από το 2004 ως το 2007.

 Γεννήθηκε το 1952 και ανήκει στη φατρία Χαουίγιε. Γιος συνταγματάρχη, ο Γκεντί σπούδασε στο Πανεπιστήμιο της Μογκαντίσου κτηνίατρος και συμπλήρωσε τις σπουδές του στην Πίζα της Ιταλίας. Για ένα διάστημα εργάστηκε για λογαριασμό του μη κυβερνητικού οργανισμού Terra Nuova. Στη διάρκεια του εμφυλίου πολέμου, εργάστηκε για τη συμφιλίωση των αντίπαλων παρατάξεων. Το 2004 έγινε Πρωθυπουργός, επικεφαλής της προσωρινής κυβέρνησης. Έπειτα από μία αποτυχημένη δολοφονική απόπειρα εναντίον του, η κυβέρνηση πήγε σε εξορία, στην Κένυα. Το 2005 εγκαταστάθηκε στο Τζογουόρ , μία από τις δύο προσωρινές πρωτεύουσες, μαζί με την Μπαϊντόα. Το Μάρτιο του 2006 ξέσπασαν συγκρούσεις ανάμεσα στη Συμμαχία για την Αποκατάσταση της Ειρήνης και της Αντιτρομοκρατίας (ARPCT) και στην Ένωση Ισλαμικών Δικαστηρίων (ICU) για τον έλεγχο του Μογκαντίσου, οι οποίες εντάθηκαν το Μάιο του ιδίου έτους. Η έδρα της κυβέρνησης μεταφέρθηκε στην Μπαϊντόα και κάθε έκκληση για εκεχειρία από τον Γκεντί έπεσε στο κενό. Μάλιστα, απολύθηκαν όλοι οι φιλοπόλεμοι υπουργοί. Στα τέλη του 2006, ο στρατός της Σομαλίας, υποβοηθούμενος από το στρατό της Αιθιοπίας σημείωσε πολλές νίκες εναντίον των ισλαμιστών και μπήκε στη Μογκαντίσου, όπου ο Γκεντί έγινε δεκτός με ενθουσιασμό, σε αντίθεση με τους Αιθίοπες συμμάχους. Την Πρωτοχρονιά του 2007 ανακοίνωσε ότι είχε παρέλθει η εποχή των πολεμοχαρών ηγετών και έπειτα από την κήρυξη στρατιωτικού νόμου για ένα τρίμηνο, ο πρωθυπουργός ζήτησε τον αφοπλισμό των παραστρατιωτικών ομάδων. Στη συνέχεια προέβη στο διορισμό νέων δικαστών. Στις 3 Ιουνίου του 2007 ο Γκεντί έγινε για δεύτερη φορά στόχος δολοφονικής απόπειρας, που κόστισε τη ζωή σε 7 άτομα . Ο ίδιος κατηγόρησε την Αλ Κάιντα για την επίθεση αυτή, η οποία συνέβη με παγιδευμένο αυτοκίνητο. Στις 29 Οκτωβρίου του 2007 παραιτήθηκε από την πρωθυπουργία.
Μολφέττα

Η Μολφέττα (ιταλικά: Molfetta) είναι πόλη και δήμος στην επαρχία Μπάρι, Απουλία, στη νότια Ιταλία. Το 2021 είχε 57.510 κατοίκους. Βρίσκεται περίπου 25 χιλιόμετρα βορειοδυτικά από το Μπάρι. Στην πόλη λειτουργεί λιμάνι και είναι έδρα ρωμαιοκαθολικής επισκοπής.

 Στο σπήλαιο Πούλο έχουν εντοπιστεί ίχνη κατοίκησης από την προϊστορία. Η πόλη θεωρείται ότι ιδρύθηκε από τους Έλληνες τον 4ο αιώνα π.Χ. Οι Ρωμαίοι οχύρωσαν την πόλη, καθώς και οι Γότθοι, οι Βυζαντινοί και οι Λομβαρδοί. Η πόλη ήταν σημαντικό ναυτικό κέντρο και αποτέλεσε ένα από τα λιμάνια αφετηρίας για τις Σταυροφορίες, αφότου κατακτήθηκε από τους Νορμανδούς. Η πόλη άκμασε χάρις στο εμπόριο, όμως αφότου πέρασε στην κατοχή των Αραγώνων στις αρχές του 16ου αιώνα έχασε τον εξέχοντα ρόλο της.Το 1522 ο Κάρολος Ε΄ παραχώρησε την Μολφέττα στον δούκα του Τέρμολι, αλλά λίγα χρόνια αργότερα λεηλατήθηκε από τους Γάλλους. Το 1631 ο Τσέζαρε Γκοντσάγκα πήρε τον τίτλο του δούκα της Γκουαστάλια και πρίγκιπα της Μολφέττα, αλλά το 1640 το φέουδο πουλήθηκε στην οικογένεια Σπινόλα και το 1798 ενσωματώθηκε στη βασιλική επικράτεια. Το 1861 έγινε τμήμα της ενοποιημένης Ιταλίας. Στις αρχές του 20ού αιώνα άρχισε να αναπτύσσεται ξανά, αλλά ο βομβαρδισμός της πόλης κατά τον Β΄ Παγκόσμιο Πόλεμο ανέκοψε αυτή την πορεία. Η παλιά πόλη της Μολφέττα περιβάλλεται από τείχη και έχει μεσαιωνικά σπίτια. Η νέα πόλη είναι πιο ευρύχωρη και είναι ένα ενεργό λιμάνι, με μεγάλο αλιευτικό στόλο. Ο παλιός καθεδρικός ναός του Σαν Κορράντο είναι ρωμανικού ρυθμού. Ιστοσελίδα του δήμου
Αλφρέδος του Λίχτενσταϊν

Ο Αλφρέδος, γερμ. Alfred (11 Ιουνίου 1842 - 8 Οκτωβρίου 1907) από τον Οίκο του Λίχτενσταϊν ήταν εγγονός του Ιωάννη Α΄ και πάππος του Φραγκίσκου Ιωσήφ Β΄ πριγκίπων του Λίχτενσταϊν.

 Ήταν ο πρωτότοκος γιος του Φραγκίσκου ντε Πάουλα και της Ιωσηφίνας-Ιουλίας-Ευδοξίας, κόρης του Άλφρεντ-Βόιτσεκ Ποτόκι, ευγενούς από την Πολωνία. Εξαδέλφια του ήταν ο Ιωάννης Β΄, ο Φραγκίσκος Α΄ και η Ενριέττα-Μαρία-Νορμπέρτα, την οποία νυμφεύτηκε. Χρίστηκε ιππότης του Τάγματος του Χρυσόμαλλου Δέρατος στην Αυστρία το 1903. Νυμφεύτηκε το 1865 την εξαδέλφη του Ενριέττα-Μαρία-Νορμπέρτα των Λίχτενσταϊν, κόρη του Άλοϋς Β΄ πρίγκιπα του Λίχτενσταϊν και είχε τέκνα: Φραντσίσκα-Μαρία-Ιωάννα 1866-1939, άγαμη. Φραγκίσκος ντε Πάουλα-Μαρία 1868-1929, άγαμος. Άλοϋς 1869-1955. γιος του ήταν ο: Φραγκίσκος-Ιωσήφ Β΄ 1906-1989, πρίγκιπας του Λίχτενσταϊν. Μαρία-Θηρεσία-Ιουλία 1871-1964, άγαμη. Ιωάννης 1873-1959. Αλφρέδος-Ρόμαν 1875-1930. Γιος του ήταν ο: Ερρίκος 1916-1991. Νυμφεύτηκε την Ελισάβετ των Αψβούργων-Λωρραίνης και γιος του ήταν ο: Βικέντιος 1950-2008. Ερρίκος-Άλοϋς-Μαρία-Ιωσήφ 1877-1915. Κάρολος-Άλοϋς 1878-1955. Γεώργιος-Χάρτμανν-Ιωσήφ-Μαρία-Ματθαίος 1880-1931, Βενεδικτίνος μοναχός στη Πράγα. Find thw Grave
Ρενέ-Αντουάν Φερσώ ντε Ρεωμύρ

Ο Ρενέ-Αντουάν Φερσώ ντε Ρεωμύρ (René-Antoine Ferchault de Réaumur, 28 Φεβρουαρίου 1683 – 17 Οκτωβρίου 1757) ήταν Γάλλος επιστήμονας με συνεισφορές σε διάφορα πεδία και ιδίως στην εντομολογία. Εισήγαγε την ομώνυμη θερμομετρική κλίμακα.

 Γεννήθηκε στη Λα Ροσέλ και καταγόταν από πλούσια οικογένεια. Μορφώθηκε στο Παρίσι και μελέτησε φιλοσοφία στο κολέγιο των Ιησουιτών, στο Πουατιέ. Το 1699 πήγε στο Μπουρζ για να μελετήσει πολιτικό δίκαιο και μαθηματικά. Το 1703 συνέχισε τις σπουδές του στα [μαθηματικά και στις φυσικές επιστήμες. Εξελέγη μέλος της Γαλλικής Ακαδημίας το 1708, σε ηλικία μόλις 24 ετών.Στην αρχή ασχολήθηκε με τη γεωμετρία και εν συνεχεία έκανε ανακαλύψεις που αφορούσαν τη βιομηχανία σιδήρου και χάλυβα. Το 1731 επιδόθηκε στη μετεωρολογία και εφηύρε το θερμόμετρο οινοπνεύματος και επινόησε τη θερμομετρική κλίμακα που έχει το όνομά του: κλίμακα Ρεωμύρ (παλαιότερα αναφερόμενη ως "κλίμακα Ρεωμύρου"), με σημείο ψύξης του νερού τους 0 βαθμούς και σημείο βρασμού του νερού τους 80 βαθμούς. Ασχολήθηκε με τη μελέτη του φυσικού κόσμου, ιδιαίτερα των ασπόνδυλων, και κληροδότησε το αρχείο του (χειρόγραφα 138 φακέλων και συλλογές φυσικής ιστορίας) στην Ακαδημία. Θεωρείται ο πατέρας της ηθολογίας. και ο ιδρυτής της μεταλλειολογίας, καθώς πρώτος εξέτασε τη σύσταση των μετάλλων με τη χρήση μικροσκοπίου. Το 1710 δημοσίευσε ένα άρθρο για την πιθανότητα των αραχνών να χρησιμοποιηθούν για την παραγωγή μεταξιού, το οποίο μεταφράστηκε στα κινέζικα από τον αυτοκράτορα Κανγκζί. Επίσης, ο Ρεομίρ με το έργο του συνετέλεσε στο να αποδειχθεί ότι τα κοράλλια αποτελούν ζώα κι όχι φυτά. Σημαντικότερο ίσως έργο του είναι το εξάτομο "Υπομνήματα για την ιστορία των εντόμων". Απεβίωσε στην πόλη Σεν Ζιλιέν ντι Τερού, έπειτα από τραυματισμό συνεπεία πτώσης από το άλογό του. Réaumur, R.-A. F. de. 1734–1742. Mémoires pour servir à l’histoire des insectes. Six volumes. Académie Royale des Sciences, Paris, France. Réaumur, R.-A. F. de. 1749. Art de faire éclorre et d’élever en tout saison des oiseaux Domestiques de toutes espèces. Two volumes. Imprimerie royale, Paris, France. Réaumur, R.-A. F. de. 1750. The art of hatching and bringing up domestic fowls. London, UK. Réaumur, R.-A. F. de. 1800. Short history of bees I. The natural history of bees . . . Printed for Vernor and Hood in the Poultry, by J. Cundee, London, UK. Réaumur, R.-A. F. de. 1926. The natural history of ants, from an unpublished manuscript. W. M. Wheeler, editor and translator. [Includes French text.] Knopf, New York, New York, USA. Reprinted 1977. Arno Press, New York, New York, USA. Réaumur, R.-A. F. de. 1939. Morceaux choisis. Jean Torlais, editor. Gallimard, Paris, France. Réaumur, R.-A. F. de. 1955. Histoire des scarabées. M. Caullery, introduction. Volume 11 of Encyclopédie Entomologique. Paul Lechevalier, Paris, France. Réaumur, R.-A. F. de. 1956. Memoirs on steel and iron. A. G. Sisco, translator. C. S. Smith, introduction and notes. University of Chicago Press, Chicago, Illinois, USA. Chisholm, Hugh, ed. (1911). "Réaumur, René Antoine Ferchault de". Encyclopædia Britannica (11th ed.). Cambridge University Press
Κολόα Ταλάκε

Ο αιδεσιμότατος Κολόα Ταλάκε (Koloa Fineaso Talakelake, 1934-2008) ήταν πολιτικός από το Τουβαλού. Υπήρξε πρωθυπουργός της νησιωτικής χώρας από το 2001 ως το 2002. Χρημάτισε επίσης υπουργός Οικονομικών (1994-96).

 Γεννήθηκε στις 7 Ιουνίου 1934. Έγινε πρωθυπουργός στις 14 Δεκεμβρίου 2001 , καθώς κέρδισε τον τότε πρωθυπουργό, Φαϊμαλάγκα Λούκα, σε ψηφοφορία για πρόταση μομφής εναντίον της κυβέρνησης. Κατά τη σύντομη περίοδο της πρωθυπουργίας του, ο Ταλάκε διαπραγματεύτηκε την πώληση του κωδικού στο Διαδίκτυο (domain name) .tv, σε αμερικανική εταιρεία, με σκοπό να αυξηθεί το εισόδημα της φτωχής σε πόρους χώρας του. Την ίδια περίοδο τέθηκε επικεφαλής προσπάθειας, μαζί με τους ηγέτες του Κιριμπάτι και των Μαλδίβων, να μηνύσει τις ΗΠΑ και την Αυστραλία, επειδή δεν επικύρωσαν το Πρωτόκολλο του Κιότο και για τις εκπομπές αερίων του θερμοκηπίου, που ευθύνονται για την άνοδο της στάθμης των υδάτων στις νησιωτικές χώρες τους. Για τον τελευταίο λόγο οι μικρές χώρες τους απειλούνται με πλημμύρες. Το 2002 ο Ταλάκε ηττήθηκε στις εκλογές που διεξήχθησαν στις 25 Ιουλίου εκείνης της χρονιάς και αποχώρησε από την πρωθυπουργία στις 14 Αυγούστου 2002, καθώς στις εκλογές έλαβε μόλις 230 ψήφους έναντι 280 του διαδόχου του στην πρωθυπουργία. Αποσύρθηκε στη Νέα Ζηλανδία, όπου έζησε με τα παιδιά του. Πολλοί τους θεωρούσαν ως από τους πρώτους «πρόσφυγες εξαιτίας των κλιματικών αλλαγών». Τον διαδέχθηκε στην πρωθυπουργία ο Σαουφάτου Σοποάνγκα. Ο Ταλάκε απεβίωσε στις 26 Μαΐου 2008 στο Όκλαντ.
Γ.Σ. Θησέας Αγριάς

Ο Θησέας Αγριάς είναι αθλητικός και ποδοσφαιρικός σύλλογος με έδρα την Αγριά του νομού Μαγνησίας. Επίσημο έτος ίδρυσης του συλλόγου είναι το 1927 και χρώματα του συλλόγου είναι το πράσινο και το λευκό. Διαθέτει ενεργό τμήμα ποδοσφαίρου ανδρών, το οποίο έχει λάβει μέρος στο παρελθόν στο πρωτάθλημα της Δ' Εθνικής. Την περίοδο 2018-2021, αγωνίστηκε στην Γ' Εθνική κατηγορία.

 Ο Θησέας Αγριάς ιδρύθηκε το 1927 ως ορειβατικός σύλλογος και μετέπειτα μετατράπηκε αποκλειστικά σε ποδοσφαιρικό σύλλογο. Ανήκει στη δύναμη της Ε.Π.Σ. Θεσσαλίας. Τις χρονιές 1991-92, 2004-05, 2006-07 και 2017-18 κατέκτησε το πρωτάθλημα και τις χρονιές 1988-89, 2007-08 και 2022-23 κατέκτησε το κύπελλο Ε.Π.Σ. Θεσσαλίας. Τις χρονιές 1992-93, 2005-06, 2007-08 και 2008-09 αγωνίστηκε στο πρωτάθλημα της Δ' Εθνικής κατηγορίας. Την περίοδο 2007-08 πλησίασε περισσότερο την άνοδο στην Γ' Εθνική, τερματίζοντας στην 3η θέση σε σύνολο 17 ομάδων του 4ου όμιλου πίσω από τον πρωταθλητή Φωκικό Άμφισσας και τον Αστέρα Ιτέας. Το 2018 ως πρωταθλητής Ε.Π.Σ. Θεσσαλίας κέρδισε την άνοδο στην Γ' Εθνική κατηγορία για πρώτη φορά στην ιστορία του.Την αγωνιστική περίοδο 2018-19, αγωνίζεται για πρώτη φορά στο πρωτάθλημα της Γ' Εθνικής μετέχοντας στον 4ο Όμιλο. Πρώτος αγώνας της ιστορίας του στην Γ' Εθνική ήταν με αντίπαλο την Νίκη Βόλου στις 30 Σεπτεμβρίου 2018 στον Βόλο για την 1η αγωνιστική, όπου και ηττήθηκε με 5-0. Πρωταθλητής ΕΠΣ Θεσσαλίας: 4 1991-92, 2004-05, 2006-07, 2017-18 Κυπελλούχος ΕΠΣ Θεσσαλίας: 3 1988-89, 2007-08, 2022-23
Πυριδαζίνη

Η πυριδαζίνη είναι μια ετεροκυκλική οργανική χημική ένωση. Η δομή της χαρακτηρίζεται από έναν αρωματικό εξαμελή δακτύλιο που περιέχει δύο άτομα αζώτου σε γειτονικές θέσεις (1 και 2). Είναι ισομερής ένωση της πυραζίνης και της πυριμιδίνης, με τις οποίες αποτελεί την οικογένεια των διαζινών.

 Η πυριδαζίνη έχει τη μορφή άχρωμου υγρού, το οποίο μπορεί να αναμιχθεί με το νερό. Το υδροχλωρικό άλας της πυριδαζίνης είναι κίτρινο στερεό με σημείο τήξης 161-163 °C. Λόγω της ύπαρξης έξι π ηλεκτρονίων στον δακτύλιο η πυριδαζίνη έχει αρωματικό χαρακτήρα. Και τα δύο άτομα αζώτου έχουν από ένα μονήρες ζεύγος ηλεκτρονίων που μπορεί να δεσμεύσει ένα πρωτόνιο (συμπεριφορά σαν βάση κατά Lewis), καθώς και να χρησιμεύσει για συναρμογή σε μεταλλικά κατιόντα. Τα άτομα αζώτου είναι πιο ηλεκτραρνητικά από τα άτομα άνθρακα έχουν περίσσεια ηλεκτρονιακής πυκνότητας, επομένως η πυκνότητα δεν είναι κατανεμημένη ομοιόμορφα στον αρωματικό δακτύλιο όπως στο απολύτως συμμετρικό βενζόλιο. Σε σύγκριση με την πυριδίνη, η οποία έχει μόνο ένα άτομο αζώτου στον εξαμελή της δακτύλιο, η πυριδαζίνη και οι άλλες διαζίνες είναι πιο ασθενείς βάσεις λόγω του «ανταγωνισμού» μεταξύ των δύο ατόμων αζώτου (οι τιμές σταθερών οξύτητας των συζυγών οξέων είναι 5,23 για την πυριδίνη και 2,24 για την πυριδαζίνη). Σύμφωνα με μια σύνθεση που περιγράφηκε ήδη το 1901 από τον Marquis και τροποποιήθηκε το 1942 από τους Hückel και Jahnentz, η πυριδαζίνη μπορεί να σχηματιστεί με αντίδραση φουρανίου με μίγμα νιτρικού οξέος και οξικού ανυδρίτη: το ενδιάμεσα σχηματιζόμενο υποκατεστημένο φουράνιο αντιδρά με υδραζίνη, δίνοντας πυριδαζίνη με μέτρια απόδοση 20%. Καλύτερες αποδόσεις επιτυγχάνονται με χρήση παραγώγων του μηλεϊκού οξέος. Έτσι, ο μηλεϊκός ανυδρίτης αντιδρά με υδραζίνη προς σχηματισμό 1,2-διϋδροπυραζινο-3,6-διόνης, η οποία καταλήγει σε πυριδαζίνη μετά από χλωρίωση με οξυχλωριούχο φωσφόρο και αναγωγή με H2-Pd/C (απόδοση 62%). Πυραζίνη Πυριμιδίνη Πυριδίνη
ΦΚ Κόπερ

Η ΦΚ Κόπερ είναι μια σλοβενική ποδοσφαιρική ομάδα με έδρα την πόλη Κόπερ. Ιδρύθηκε το 1920. Έδρα της ομάδας είναι το Bonifika Stadium, χωρητικότητας 4047 θεατών. Συμμετέχει στο Πρωτάθλημα ποδοσφαίρου Σλοβενίας.

 Πρωτάθλημα ποδοσφαίρου Σλοβενίας:Πρωταθλήτρια (1): 2009–10Κύπελλο Σλοβενίας:Κυπελλούχος (3): 2005–06, 2006–07, 2014–15Σούπερ Καπ Σλοβενίας:Νικήτρια (1): 2010 Official FC Koper website (Σλοβενικά) Unofficial NK Koper website (Σλοβενικά) 12. Kopra website (Σλοβενικά) Twitter profile Facebook profile PrvaLiga profile (Σλοβενικά)
Αλέκος Σιώτης

Ο Αλέκος Σιώτης ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας στην πρώτη ομάδα από το 1935 μέχρι το 1949.

 Ο Σιώτης ξεκίνησε την καριέρα του στον Άρη το 1935, όντας βασικός από το ξεκίνημα της πορείας του. Με τους "κίτρινους" κατέκτησε την τέταρτη θέση στο πρωτάθλημα Ελλάδος του 1936, το πρωτάθλημα Θεσσαλονίκης του 1938 και συμμετείχε στον τελικό του κυπέλλου Ελλάδος του 1940, όπου ο Άρης ηττήθηκε με 3-1 από τον Παναθηναϊκό. Διακρινόταν για την φυσική του κατάσταση και την αλτικότητα του, αγωνιζόμενος ως σέντερ χαφ. Μετά το τέλος της γερμανικής κατοχής, μετακόμισε στην Αθήνα, όπου εντάχθηκε στο δυναμικό του Απόλλωνα Αθηνών. Μερικούς μήνες αργότερα, επέστρεψε στην Θεσσαλονίκη και τον Άρη, με τον οποίο κατέκτησε το πρώτο μεταπολεμικό πρωτάθλημα Θεσσαλονίκης και προκρίθηκε στην τελική φάση του πανελλήνιου πρωταθλήματος. Ο Σιώτης αποτέλεσε την "πέτρα του σκανδάλου", όταν οι αντίπαλοι των "κίτρινων" ισχυρίστηκαν ότι συμμετείχε αντικανονικά θεωρώντας άκυρη την μεταγραφή του. Η επιτροπή κανονισμών της ΕΠΟ δικαίωσε τους κατήγορους, αλλά η ομάδα του Άρη προσκόμισε τα απαραίτητα δικαιολογητικά αποδεικνύοντας ότι δεν ίσχυε κάτι παράνομο και ο Άρης είχε δικαίωμα συμμετοχής στην τελική φάση. Η ένσταση της ΑΕΚ δεν έγινε δεκτή και στις 23 Ιουνίου 1946, ο Άρης κατέβαλε την αντίσταση του "δικέφαλου του Νότου" με 4-1, κατακτώντας το τρίτο πρωτάθλημα της ιστορίας του.Ο Σιώτης συνέχισε να παίζει ποδόσφαιρο για τρεις ακόμη σεζόν, κρεμώντας τα παπούτσια του το 1949, με τελευταίο του αγώνα την ήττα του Άρη με 4-1 από τον Ολυμπιακό, στις 14 Ιουλίου 1949.Πέθανε το 2004, σε ηλικία 87 ετών. Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6 Σιώτης Αλέκος | aris.re
Αράχοβα Αιτωλοακαρνανίας

Για συνώνυμους ή παρώνυμους οικισμούς στην Ελλάδα δείτε το λήμμα: Αράχωβα (αποσαφήνιση) Η Αράχοβα ή Αράχωβα Ναυπακτίας είναι ορεινός οικισμός της Περιφερειακής Ενότητας Αιτωλοακαρνανίας σε υψόμετρο 960 μέτρα.

 Η Αράχοβα βρίσκεται προς τα βορειοανατολικά όρια με την Περιφερειακή Ενότητα Ευρυτανίας και βόρεια της τεχνητής λίμνης Ευήνου, σε απόσταση 81 χλμ. Β. από τη Ναύπακτο, 52 χλμ. Ν. από το Καρπενήσι και 60 χλμ. ΒΑ. από το Θέρμο. Το χωριό είναι κτισμένο στις νοτιοδυτικές πλαγιές του βουνού Κοκκινιά με θέα την τεχνητή λίμνη και τα στενά του Ευήνου (Φίδαρη) ποταμού, συνορεύοντας δυτικά με το Νεοχώρι και ανατολικά με την Κλεπά. Έχει παραδοσιακή αρχιτεκτονική με πέτρινη πλακόστρωτη πλατεία, λιθόχτιστα σπίτια και τη γύρω περιοχή με πλούσια δασική βλάστηση (Καστανόλογγος), πολλές βρύσες και ρεματιές με πλατάνια, κερασιές, καρυδιές, πέτρινα αλώνια. Μετά την απελευθέρωση του 1821, αναφέρεται επίσημα γραμμένη ως Αράχωβα το 1835 στο ΦΕΚ 19Α - 07/12/1835 και ορίζεται έδρα ομώνυμου δήμου. Το 1940 το όνομά της διορθώνεται σε Αράχοβα. Η ονομασία, σύμφωνα με μια άποψη, είναι σλαβικής προέλευσης και σημαίνει καρυδότοπος, ενώ με άλλους προέρχεται από το "ραχάς" + "οβα" που σημαίνει δενδρώδες χωριό. Σύμφωνα με το πρόγραμμα Καλλικράτης, μαζί με τον οικισμό Κρανές αποτελούν την τοπική κοινότητα Αραχόβης που υπάγεται στη δημοτική ενότητα Πλατάνου του δήμου Ναυπακτίας και σύμφωνα με την απογραφή 2011 ως κοινότητα έχει πληθυσμό 317 κατοίκους, ενώ ως οικισμός 314 Απογραφές πληθυσμού Νικόλαος Γ. Σισμάνης: βουλευτής, παππούς του Γεωργίου Αθανασιάδη - Νόβα Στην Αιτωλοακαρνανία και το δήμο Αγρινίου υπάρχει ο οικισμός Πεντάκορφο που μέχρι το 1930 ονομαζόταν Αράχωβα.
Ενήλικοι στην Αίθουσα

Οι Ενήλικοι στην αίθουσα (αγγλικά: Adults in the Room) είναι μια γαλλοελληνική ταινία του 2019 που σκηνοθέτησε ο Κώστας Γαβράς. Βασίζεται στο βιβλίο του Γιάννη Βαρουφάκη με τίτλο "Ανίκητοι ηττημένοι - Για μια ελληνική άνοιξη μετά από ατελείωτους μνημονιακούς χειμώνες", όπου περιγράφεται η διαπραγμάτευση για το ελληνικό χρέος που έλαβε χώρα το 2015, ένα από τα 100 καλύτερα βιβλία του 21ου αιώνα σύμφωνα με την εφημερίδα The Guardian.Είναι η πρώτη μεγάλου μήκους ταινία του Γαβρά που γυρίστηκε στην Ελλάδα. Η ταινία επιλέχτηκε να προβληθεί εκτός διαγωνισμού στο 76ο Διεθνές Φεστιβάλ Κινηματογράφου της Βενετίας, με την ευκαιρία της βράβευσης του σκηνοθέτη για τη συνολική προσφορά του στον κινηματογράφο. Η πρώτη πανελλήνια προβολή έγινε το Σάββατο 28 Σεπτεμβρίου 2019, στις Νύχτες Πρεμιέρας.Στην Ελλάδα μέχρι το τέλος του 2019 είχε κόψει 73.475 εισιτήρια.

 Χρήστος Λούλης ως Γιάνης Βαρουφάκης: υπουργός Οικονομικών της Ελλάδας κατά την πρώτη κυβέρνηση Τσίπρα. Αλέξανδρος Μπουρδούμης ως Αλέξης Τσίπρας: πρωθυπουργός της Ελληνικής Δημοκρατίας κατά την περίοδο 2015-2019 Ούλριχ Τούκουρ ως Βόλφγκανγκ Σόιμπλε: υπουργός Οικονομικών της Γερμανίας κατά την περίοδο 2009-2017 Ντάαν Σούρμανς ως Γερούν Ντάισελμπλουμ: υπουργός Οικονομικών της Ολλανδίας και πρόεδρος του Eurogroup (2013-2018). Κύριος, ιδεολογικά, αντίπαλος του Γιάνη Βαρουφάκη Josiane Pinson ως Κριστίν Λαγκάρντ Βαλέρια Γκολίνο ως Δανάη Στράτου: σύζυγος Γιάνη Βαρουφάκη Δημήτρης Τάρλοου ως Ευκλείδης Τσακαλώτος Γιώργος Χωραφάς ως Έλληνας πρέσβης στη Γαλλία Αλέξανδρος Λογοθέτης ως Μάνος (Νίκος Παππάς) Χρήστος Στέργιογλου ως Σάκης (Γιάννης Δραγασάκης) Θάνος Τοκάκης ως Γιώργος (Χουλιαράκης) Aurélien Recoing ως Πιερ Μοσκοβισί Cornelius Obonya ως Wims Francesco Acquaroli ως Μάριο Ντράγκι Μαρία Πρωτόπαππα ως Έλενα Χριστίνα Νόλαντ Χρυσοχόου - Hristina Noland Hrisohoou ως TVE5 Monde Journalist George Lenz ως επικεφαλής της Τρόικα Θέμης Πάνου ως Siagas (Σπύρος Σαγιάς) Ο Δημήτρης Δανίκας έγραψε αρνητική κριτική για την ταινία, επικρίνοντας την «αγιοποίηση και ηρωοποίηση» του Γιάννη Βαρουφάκη και τις ερμηνείες γενικότερα, με εξαίρεση την ερμηνεία του Χρήστου Λούλη, ενώ σύγκρινε στοιχεία που διείπαν την παραγωγή της ταινίας με παραγωγές τηλεοπτικού προϋπολογισμού. Η Τζέσικα Κιάν του περιοδικού Variety αποκάλεσε επίσης της ταινία «βαρετή», με πολλές πτυχές των γεγονότων αυτών να μένουν σχεδόν εξ ολοκλήρου παραμερισμένες, και επίσης επαίνεσε τον Χρήστο Λούλη. Ενήλικοι στην Αίθουσα στην IMDb
Γαληνόπορνη

Η Γαληνόπορνη είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Galinoporni». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Αρχή διατήρησης της ενέργειας

Αρχή διατήρησης της ενέργειας είναι ότι το αλγεβρικό άθροισμα όλων των μορφών ενέργειας που εμφανίζονται σε ένα (απομονωμένο) σύστημα διατηρείται σταθερό με την πάροδο του χρόνου. Σε αυτό το άθροισμα μπορεί να ληφθεί υπόψιν η ενέργεια που οφείλεται σε τυχόν έλλειμμα μάζας. Η αρχή διατήρησης της ενέργειας συμπεριλαμβάνεται στη γενικότερη Αρχή διατήρησης της ενέργειας-μάζας. Η αρχή διατήρησης της ενέργειας είναι μια από τις θεμελιώδεις αρχές της Φυσικής, της Χημείας και γενικά των θετικών και φυσικών επιστημών. Σε αυτήν την αρχή στηρίζεται η θεωρητική πρόβλεψη των νετρίνων.

 Έστω ότι οι μόνες ενέργειες που μπορούν να μεταβληθούν είναι η δυναμική ενέργεια και η κινητική ενέργεια. Τότε η μηχανική ενέργεια ως το άθροισμα των δύο προηγουμένων, έπεται ότι θα διατηρείται σταθερή. Έτσι, για τις στιγμές 1 και 2 ισχύει: U 1 + K 1 = U 2 + K 2 {\displaystyle U_{1}+K_{1}=U_{2}+K_{2}} όπου U 1 {\displaystyle U_{1}} η συνολική δυναμική ενέργεια όλων των σωμάτων τη στιγμή 1, U 2 {\displaystyle U_{2}} η συνολική δυναμική ενέργεια όλων των σωμάτων τη στιγμή 2, K 1 {\displaystyle K_{1}} η συνολική κινητική ενέργεια όλων των σωμάτων τη στιγμή 1 και K 2 {\displaystyle K_{2}} η συνολική κινητική ενέργεια όλων των σωμάτων τη στιγμή 2 K 1 {\displaystyle K_{1}} Στην περίπτωση των ελαστικών κρούσεων η συνολική κινητική ενέργεια δε μεταβάλλεται, οπότε η παραπάνω εξίσωση γίνεται: K 1 = K 2 {\displaystyle K_{1}=K_{2}} Αν στο σύστημα μεταβάλλονται μόνο η δυναμική ενέργεια, η μηχανική ενέργεια και υπάρχουν τριβές, ενώ οι υπόλοιπες μορφές ενέργειας παραμένουν σταθερές, τότε η εξίσωση γίνεται: U 1 + K 1 = U 2 + K 2 + Q {\displaystyle U_{1}+K_{1}=U_{2}+K_{2}+Q} όπου Q η θερμική ενέργεια που οφείλεται στις τριβές. Ο πρώτος θερμοδυναμικός νόμος είναι υποπερίπτωση της αρχής διατήρησης της ενέργειας, αν όλες οι υπόλοιπες μορφές εκτός του έργου του αερίου, της εσωτερικής ενέργειας και της θερμικής ενέργειας, διατηρούνται σταθερές. Η ενέργεια γενικά του συστήματος ονομάζεται ενθαλπία. Κατά τις χημικές αντιδράσεις οι μεταφορά ενέργειας γίνεται από το σύστημα στο περιβάλλον ή αντίστροφα με τη μορφή θερμότητας, ενώ το τυχόν έργο του συστήματος συνυπολογίζεται στην ενθαλπία. Η εξίσωση είναι: H 1 = Q + H 2 {\displaystyle H_{1}=Q+H_{2}} όπου με Η συμβολίζεται η ενθαλπία και Q η θερμότητα που αποβάλλεται στο περιβάλλον Στις πυρηνικές αντιδράσεις σημαντική είναι η ακτινοβολία γ και το έλλειμμα μάζας. Από την ισοδυναμία μάζας-ενέργειας προκύπτει ότι E = Δ m c 2 {\displaystyle E=\Delta mc^{2}} όπου Δm το έλλειμμα μάζας και E η ηλεκτρομαγνητική ενέργεια, που εκπέμπεται σε ακτινοβολία γ
Κάστρο του Σαντόμιες

Το Βασιλικό Κάστρο του Σαντόμιες (πολωνικά: Zamek Królewski w Sandomierzu) είναι μεσαιωνικό κάστρο στο Σαντόμιες της Πολωνίας. Χτίστηκε σε μια πλαγιά του ποταμού Βιστούλα από τον Καζίμιρ Γ΄ το Μέγα και επεκτάθηκε τον 16ο αιώνα. Το αρχικό κτίριο ανατινάχθηκε το 1656, αφήνοντας όρθια μόνο τη δυτική πτέρυγα. Αργότερα μετατράπηκε σε κατοικία αναγεννησιακού στιλ, με τη δυτική πτέρυγα να διατηρείται ως μουσείο.

 Το κάστρο του 14ου αιώνα χτίστηκε στη θέση του υπάρχοντος οχυρού τον 10ο αιώνα. Μεταξύ 1146-1166 ήταν η έδρα του Πρίγκιπα Ερρίκου του Σαντόμιες, γιου του Μπολέσλαφ Γ΄ του Στραβόστομου. Το γοτθικό κάστρο χτίστηκε από τον Καζίμιρ το Μέγα. Τα απομεινάρια της γοτθικής κατασκευής είναι ορατά στα θεμέλια του οκταγωνικού πύργου της νότιας γωνίας, που αποτελεί το παλαιότερο τμήμα του μνημείου. Ο υπάρχων πύργος χτίστηκε κατά τη βασιλεία του Καζίμιρ Δ΄ της Πολωνίας τον 15ο αιώνα ως αναπόσπαστο μέρος του λεγόμενου Μεγάλου Οίκου, της έδρας του πρίγκιπα. Κατά τη διάρκεια της βασιλείας του Σιγισμούνδου Α΄ της Πολωνίας και του Σιγισμούνδου Β΄ Αύγουστου της Πολωνίας, το κάστρο διευρύνθηκε Ο ακρογωνιαίος λίθος του Σιγισμούνδος Α΄ σώζεται πάνω από την είσοδο στην ανατολική πλευρά της συστοιχίας. Φέρει την ημερομηνία 1520 και μαι επιγραφή με τον αετό του Σιγισμούνδου. Την επίβλεψη της κατασκευής είχε ο βασιλικός αρχιτέκτονας Μπενέντικτ Σαντομιέρσκι, ο οποίος έχτισε διώροφα μοναστήρια γύρω από μια κλειστή αυλή.Κατά τη διάρκεια του Κατακλυσμού το κάστρο ανατινάχθηκε από τα υποχωρούντα σουηδικά στρατεύματα του Στρατηγού Σίνκλερ. Περίπου πενήντα Πολωνοί, που μπήκαν στο εγκαταλελειμμένο κάστρο, σκοτώθηκαν. Η σωζόμενη δυτική πτέρυγα του κάστρου ανοικοδομήθηκε αργότερα κατά τη διάρκεια της βασιλείας του Βασιλιά Γιαν Γ΄ Σομπιέσκι, μεταξύ 1680-1688. Περιφερειακό Μουσείο του Σαντόμιες Αρχειοθετήθηκε 2018-02-04 στο Wayback Machine. (πολωνικά)
Πανελλήνιο πρωτάθλημα ποδηλασίας

Το ελληνικό πρωτάθλημα ποδηλασίας διεξήχθη από το 1937 και με τήρηση ομαδικής βαθμολογίας από το 1949, με διοργανωτή την Ποδηλατική Ομοσπονδία Ελλάδος (ΠΟΕ) που το 1954 ενσωματώθηκε στο Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ), ο οποίος και ανέλαβε την εποπτεία του αθλήματος έως την ίδρυση της Ελληνικής Ομοσπονδίας Ποδηλασίας (ΕΟΠ) το 1973.. Ο ΣΕΓΑΣ διοργάνωσε το 1954 τους α' πανελλήνιους αγώνες πίστας.

 Στο πλαίσιο των αγώνων της ΠΟΕ, διεξάγονταν δύο ατομικά αγωνίσματα: Αγώνας αντοχής σε δρόμο Αγώνας ταχύτητας σε πίστα. Ο ΣΕΓΑΣ ανέλαβε την οργάνωση της ποδηλασίας το 1954. Διοργάνωνε τα παρακάτω πρωταθλήματα: Πανελλήνιο πρωτάθλημα επί δημοσίας οδού Πανελλήνιο πρωτάθλημα επί πίσταςΤο πρωτάθλημα πίστας του 1954 καταγράφηκε ως οι "α' πανελλήνιοι αγώνες", γεγονός που δείχνει ότι δεν έλαβε υπόψη του τα προγενέστερα πρωταθλήματα της ΠΟΕ για την αρίθμησή τους. Οι πρωταθλητές σύλλογοι γενικής βαθμολογίας του ΣΕΓΑΣ, που συμπεριλάμβανε τους βαθμούς των πρωταθλημάτων πίστας και δρόμου: Η ελληνική ομοσπονδία ποδηλασίας (Ε.Ο.Π.) ιδρύεται το 1973 και συνεχίζει να διοργανώνει τα πρωταθλήματα δρόμου (επι δημοσίας οδού) και πίστας. Από το 1996 διοργανώνει το πρωτάθλημα ορεινής ποδηλασίας. Η ΕΟΠ διατηρεί μία βαθμολογία των ποδηλατών που συμμετέχουν σε αγώνες εσωτερικού και εξωτερικού όλων των αθλημάτων ποδηλασίας. Οι ποδηλάτες (και κατ' επέκταση το σωματείο στο οποίο ανήκουν) βαθμολογούνται ανάλογα τη θέση τους σε αγώνες εσωτερικού (πανελλήνια και τοπικά πρωταθλήματα, κύπελλα, διασυλλογικοί αγώνες, ποδηλατικοί γύροι) και εξωτερικού (Ολυμπιακοί αγώνες και παγκόσμια πρωταθλήματα, διεθνείς γύροι, μεσογειακά και βαλκανικά πρωταθλήματα) σε πίστα, δρόμο και ορεινή ποδηλασία. Ειδική βαθμολογία ισχύει για την επίτευξη παγκοσμίου και πανελληνίου ρεκόρ. Ειδικά για τα σωματεία, απονέμονται βαθμοί για τη διοργάνωση αγώνων. Πρωτεύσαντες σύλλογοι βαθμολογίας δραστηρίοτητας Ελληνική Ομοσπονδία Ποδηλασίας, ιστότοπος
Μακίβα Μπους

Ο Μακίβ Μπους (William McKeeva Bush) είναι πολιτικός από τα νησιά Κέιμαν. Έγινε πρωθυπουργός (αρχηγός της κυβέρνησης) το Μάιο του 2009, έπειτα από τη νίκη του κόμματός του σε εκείνες τις εκλογές. Είναι αυτοδημιούργητος επιχειρηματίας και παντρεμένος με την Κέρι, με την οποία απέκτησε 2 παιδιά. Υπηρέτησε στην πρωθυπουργία ως τις 18 Δεκεμβρίου του 2012.

 Γεννήθηκε στις 20 Ιανουαρίου του 1955 και εκλέγεται συνεχώς μέλος της Νομοθετικής Συνέλευσης από το 1984 στην εκλογική περιφέρεια West Bay . Σήμερα είναι ο μακροβιότερος βουλευτής και αναφέρεται ως ο "Πατέρας της βουλής" ( "Father of the House"). Ο Μπους υπηρέτησε σε προηγούμενα εκτελεστικά συμβούλια (από το 2003 μετονομάστηκαν σε υπουργικά συμβούλια) και ήταν υπουργός υγείας και κοινωνικών υπηρεσιών την περίοδο 1992-94, υπουργός κοινοτικής ανάπτυξης, αθλητισμού, γυναικείων υποθέσεων , νεολαίας και πολιτισμού, το 1994-97, και υπουργός τουρισμού, περιβάλλοντος και μεταφορών το 2000-2001. Το Νοέμβριο του 2001 υπήρξε ιδρυτικό μέλος του Ενωμένου Δημοκρατικού Κόμματος. Υπηρέτησε ως αρχηγός κυβέρνησης (Leader of Government Business) από το 2001 ως το Μάιο του 2005. Υπηρέτησε στο αξίωμα για επιπλέον επτά μήνες, λόγω της αναβολής των εκλογών εξαιτίας του τυφώνα Ιβάν. Στις εκλογές του 2005 το κόμμα του ηττήθηκε και έγινε αντιπολίτευση, λόγω σκανδάλων διαφθοράς αλλά και της χαλαρής αντίδρασης της πολιτείας στον τυφώνα Ιβάν. Συνδέθηκε με την επίβλεψη 3.000 πολιτών που έγιναν μέσω της κυβέρνησης πολίτες των νησιών, κάτι που προκάλεσε οργή στη μεγαλύτερη μερίδα του πληθυσμού. Στις γενικές εκλογές, που διεξήχθησαν στις 20 Μαΐου του 2009 κέρδισε το Ενωμένο Δημοκρατικό Κόμμα της Αντιπολίτευσης, με σαρωτική νίκη (44,2% και 9 επί συνόλου 15 εδρών) έναντι του κυβερνώντος Προοδευτικού Λαϊκού Κινήματος (29,7% και 5 έδρες).Ο Μπους ορκίστηκε αρχηγός κυβερνήσεως στις 27 Μαΐου του 2009. Με το νέο Σύνταγμα να τίθεται σε ισχύ στις 6 Νοεμβρίου του 2009, ο Μπους ανέλαβε πρώτος πρωθυπουργός (Premier) στην ιστορία των νησιών. Τον Απρίλιο του 2012 επιβεβαιώθηκε η ύπαρξη τριών διαφορετικών ερευνών για υποθέσεις διαφθοράς που σχετίζονταν με τον Μπους. Στις 11 Δεκεμβρίου του 2012 η αστυνομία της χώρας (Royal Cayman Islands Police Service - RCIPS) προχώρησε στην σύλληψη του Μπους με κατηγορίες για κατάχρηση κυβερνητικής πιστωτικής κάρτας και εισαγωγή εκρηκτικών υλών. Τον αντικατέστησε στην πρωθυπουργία η Τζουλιάνα Ο' Κόνορ-Κόνολι.
Φαινυλολίθιο

Το φαινυλολίθιο (αγγλικά phenyllithium) είναι οργανική χημική ένωση, που περιέχει άνθρακα, υδρογόνο και λίθιο, με εμπειρικό τύπο C6H5Li. Συνήθως χρησιμοποιείται ως μεταλλιωτικό μέσο στις οργανικές συνθέσεις και ως ένα υποκατάστατο για τα αντιδραστήρια Grignard, τα οποία επίσης χρησιμοποιούνται για την εισαγωγή της φαινυλομάδας (Ph-) σε άλλες ενώσεις, επίσης στις οργανικές συνθέσεις. Το καθαρό φαινυλολίθιο, στις συνηθισμένες συνθήκες, δηλαδή σε θερμοκρασία 25°C και υπό πίεση 1 atm, είναι άχρωμο κρυσταλλικό στερεό, αλλά διαλύματά του έχουν διάφορες αποχρώσεις, καφετί ή κόκκινες, που εξαρτώνται από το χρησιμοποιούμενο διαλύτη και από την παρουσία προσμείξεων στο διάλυμα.

 Το φαινυλολίθιο είναι οργανολιθιακή ένωση που σχηματίζει μονοκλινείς κρυστάλλους. Το στερεό φαινυλολίθιο περιγράφεται σαν αποτελείται από διμερείς υπομονάδες (Li2Ph2). Δύο (2) κατιόντα λιθίου (Li+) και δύο (2) φαινυλικά καρβανιόντα (Ph-) σχηματίζουν ένα επίπεδο τετραμελή δακτύλιο. Τα επίπεδα των φαινυλικών ομάδων είναι κάθετα στα επίπεδα των δακτυλίων Li2C2. Επιπρόσθετα, ισχυρή διαμοριακή δεσμολογία υπάρχει ανάμεσα σε αυτές τις διμερείς υπομονάδες και ιδιαίτερα ανάμεσα στα π-ηλεκτρονιακά συστήματα των φαινυλομάδων που βρίσκονται σε γειτονικές διμερείς υπομονάδες, σχηματίζοντας τελικά μια δομή ατέρμονης πολυμερικής «σκάλας». Σε διάλυμα, χρησιμοποιεί μια ποικιλία δομών που εξαρτώνται από τον οργανικό διαλύτη στον οποίο διαλύθηκε. Σε τετραϋδροφουράνιο υπάρχει χημική ισορροπία ανάμεσα στη μονομερή και στη διμερή μορφή του. Σε διαιθυλαιθέρα, που είναι η μορφή που συνήθως χρησιμοποιείται στο εμπόριο για την πώλησή του, το φαινυλολίθιο βρίσκεται σε τετραμερή δομή. Τέσσερα (4) κατιόντα λιθίου και τέσσερα αντίστοιχα ανθρακικά κέντρα του φαινυλικού καρβανιόντος καταλαμβάνουν εναλλάξ τις κορυφές ενός νοητού κύβου. Οι φαινυλικές ομάδες βρίσκονται στις προσόψεις του νοητού τετράεδρου που σχηματίζουν τα 4 ανθρακικά κέντρα και συνδέονται με τα τρία (3) κοντινότερα κατιόντα λιθίου. Τα μήκη δεσμών C-Li έχουν μέσο όρο 233 pm. Ένα μόριο διαιθυλαιθέρα συνδέεται με τα κατιόντα λιθίου μέσω του ατόμου οξυγόνου του. Αν υπάρχει παρουσία βρωμιούχου λιθίου, που είναι ένα παραπροϊόν της αντίδρασης λιθίου με βρωμοβενζόλιο, το σύμπλοκο τύπου [(PhLi • Et2O)4] μετατρέπεται σε σύμπλοκο τύπου [(PhLi • Et2O)3] • LiBr]. Τα κατιόντα λιθίου του βρωμιούχου λιθίου καταλαμβάνουν μια από τις θέσεις κατιόντων λιθίου, στη δομή τύπου κυβανίου, και τα κατιόντα βρωμίου καταλαμβάνουν μια από τις θέσεις των διπλανών ατόμων άνθρακα. SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
Εθνική Γκάνας (καλαθοσφαίριση γυναικών)

Τελ. Ενημέρωση: 11 Φεβρουαρίου 2015Η εθνική ομάδα καλαθοσφαίρισης γυναικών της Γκάνας αντιπροσωπεύει τη Γκάνα στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Γκάνας (Ghana Basketball Association).

 Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε στη Σομαλία το 1979. Πορεία σε Αφρικανικά Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Γκάνας σε Αφρικανικά Πρωταθλήματα (Afrobasket): Εθνική Γκάνας (καλαθοσφαίριση ανδρών) Ghana, ιστορικό ανά έτος στον επίσημο ιστότοπο των αρχείων της FIBA. (Αγγλικά) Ghana Basketball Association, επίσημος ιστότοπος. (Αγγλικά)
Βουλγαρικές βουλευτικές εκλογές Συντακτικής συνέλευσης 1881

Οι εκλογές για τη συνταγματική συνέλευση διεξήχθησαν στη Βουλγαρία τον Ιούνιο του 1881, το σώμα έμεινε γνωστό ως "μεγάλη Εθνοσυνέλευση" και συγκλήθηκε για δεύτερη φορά στο Σβίσχτοβ προκειμένου να εξετάσει τις τροποποιήσεις του συντάγματος που πρότεινε ο πρίγκιπας Αλέξανδρος Α΄. Οι προτεινόμενες τροποποιήσεις ήταν μια ηχώ από τα αιτήματα των Συντηρητικών κατά τις πρώτες εκλογές της συνταγματικής συνέλευσης το 1879. Οι τροποποιήσεις που προτείνονται περιλάμβαναν τον περιορισμό των πολιτικών ελευθεριών και τη μείωση του μεγέθους της εθνικής συνέλευσης. Αυτές οι τροποποιήσεις στην πραγματικότητα αναστέλλουν το σύνταγμα και μετέτρεπαν τη Βουλγαρία σε μια αυταρχική δικτατορία.

 Αρχικά το Φιλελεύθερο κόμμα δεν εναντιώθηκε στις τροποποιήσεις πιστεύοντας ότι θα κερδίσει τις εκλογές. Για την διεξαγωγή των εκλογών στάλθηκαν Ρώσοι στρατιώτες στα εκλογικά τμήματα για να "βοηθήσουν τους αναλφάβητους" να ψηφίσουν και να "διατηρήσουν τη τάξη". Οι Συντηρητικοί κέρδισαν τις εκλογές με μεγάλη πλειοψηφία ενώ οι Φιλελεύθεροι κέρδισαν μόλις δύο εκλογικές περιφέρειες. Την 1η Ιουλίου η μεγάλη εθνική συνέλευση συνεδρίασε στο Σβίσχτοβ. Η συντριπτική πλειοψηφία των συντηρητικών βουλευτών στήριξαν τις συνταγματικές τροποποιήσεις, έφτασαν λιγότερο από δύο ώρες για να περάσουν όλες οι τροποποιήσεις. Ο Πρίγκιπας Αλέξανδρος είχε στην πραγματικότητα διεξάγει ένα πραξικόπημα. Το καθεστώς τελικά κατέρρευσε και το σύνταγμα αποκαταστάθηκε στις 6 Σεπτέμβρη του 1883..
Λευκυανίας

Ο Λευκυανίας σήμερα "Καμενέικος" είναι μικρός ποταμός της Ηλείας ένας από τους παραποτάμους του Αλφειού. Σήμερα λέγεται και "Καμενέικος" από το χωριό Κάμενα όπου περνά. Ο Λευκυιανίας πηγάζει από την Φολόη στα 550 περίπου μέτρα υψόμετρο κοντά στο χωριό Νέμουτα και στην συνέχεια ρέει νοτιοδυτικά όπου συναντά τον Αλφειό στο χωριό Μαυριά. Τον Λευκυανία τον αναφέρει και ο Παυσανίας όπου μας λέει ότι πηγάζει από την Φολόη και συναντά τον Αλφειό στην χώρα της Πισαίας.

 Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888 [21.5] τούτου δὲ οὐ πόῤῥω ἱερὸν Διονύσου Λευκυανίτου πεποίηται, καὶ ποταμὸς παρέξεισι ταύτῃ Λευκυανίας: ἐκδίδωσι μὲν οὖν καὶ οὗτος ἐς τὸν Ἀλφειόν, κάτεισι δὲ ἐκ Φολόης τοῦ ὄρους. διαβήσῃ τε δὴ τὸ ἀπὸ τούτου τὸν Ἀλφειὸν καὶ ἐντὸς γῆς ἔσῃ τῆς Πισαίας. Παυσανίας, Ελλάδος περιήγησις, Ηλιακών Β
Μιχαήλ Νικολάεβιτς της Ρωσίας

Ο Μιχαήλ Νικολάεβιτς, ρωσικά Михаил Николаевич (25 Οκτωβρίου 1832 - 18 Δεκεμβρίου 1909) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας. Είναι ο γενάρχης ιδιαίτερου κλάδου στον Οίκο του, τού κλάδου τού Μιχαήλ.

 Ήταν ο τέταρτος γιος του Νικολάου Α΄ αυτοκράτορα της Ρωσίας και της Καρλόττας (Αλεξάνδρας Φεοντόροβνας) των Χοεντσόλερν, κόρης του Φρειδερίκου Γουλιέλμου Γ΄ της Πρωσίας. Απεβίωσε το 1909 στις Κάννες σε ηλικία 77 ετών. Νυμφεύτηκε το 1857 την Καικιλία-Αυγούστα (Όλγα Φεόντροβνα), κόρη του Λεοπόλδου μεγάλου δούκα του Μπάντεν και είχε τέκνα: Νικόλαος 1859-1919, μέγας δούκας της Ρωσίας. Αναστασία 1860-1922, παντρεύτηκε τον Φρειδερίκο-Φραγκίσκο Γ΄ μεγάλο δούκα του Μεκλεμβούργου-Σβερίν. Μιχαήλ 1861-1919, μέγας δούκας της Ρωσίας. Γεώργιος 1863-1919, μέγας δούκας της Ρωσίας. Αλέξανδρος 1866-1933, μέγας δούκας της Ρωσίας. Σεργκέι 1869-1918, μέγας δούκας της Ρωσίας. Αλέξιος 1875-1895, μέγας δούκας της Ρωσίας. Whitaker's Almanack (1900) Facsimile Reprint 1998, London: Stationery Office, ISBN 0-11-702247-0, p. 86
Γκλόρια του Τουρν και Τάξις

Η Γκλόρια του Τουρν και Τάξις (Gloria von Turn und Taxis, γεννημένη ως Γκλόρια φον Σένμπουργκ-Γκλαχάου Gloria von Schönburg-Glauchau, 23 Φεβρουαρίου 1960 -) είναι χήρα σύζυγος του Ιωάννη, 11ου Πρίγκιπα του Τουρν και Τάξις.

 Γεννήθηκε στις 23 Φεβρουαρίου 1960 στη Στουτγκάρδη, και είναι κόρη του Ιωακείμ, Κόμη του Σένμπουργκ-Γκλαχάου και της πρώτης συζύγου του Κόμισσας Βεατρίκης Σζετσιένι-Σαρβάρ ντε Φελσβίντεκ. Όταν ήταν παιδί, η οικογένειά της μετακόμισε στην Αφρική, και ζούσαν στο Τόγκο και τη Σομαλία, όπου ο πατέρας της εργάστηκε ως συγγραφέας και δημοσιογράφος. Μετακόμισε στη Γερμανία με την οικογένειά της το 1970 και σπούδασε στο Konrad-Adenauer-Gymnasium στο Μεκενχάιμ, και αργότερα σπούδασε στο Kloster Wald, ένα οικοτροφείο κοριτσιών σε μοναστήρι Βενεδικτίνων. Στις 30 Μαΐου 1980 παντρεύτηκε τον Ιωάννη, 11ο Πρίγκιπα του Τουρν και Τάξις στο Ρέγκενσμπουργκ.. Μαζί απέκτησαν τρία παιδιά: την Πριγκίπισσα Μαρία Θηρεσία Λουδοβίκα Κλοτίλδη Ελένη Αλεξάνδρα (γενν. το 1980-), παντρεύτηκε τον Ούγκο Γουίλσον. Απέκτησαν 2 παιδιά. την Πριγκίπισσα Ελισάβετ Μαργαρίτα Μαρία Άννα Βεατρίκη (γενν. το 1982-) τον Πρίγκιπα Αλβέρτο Μαρία Λαμόραλ Μιχαήλ Ιωάννη Γαβριήλ (γενν. το 1983-) 23 Φεβρουαρίου 1960 – 30 Μαΐου 1980: Κόμισσα Γκλόρια φον Σένμπουργκ-Γκλαχάου 30 Μαΐου 1980 – 26 Απριλίου 1982: Η Γαληνοτάτη Υψηλότητα Η Κληρονομική Πριγκίπισσα του Τουρν και Τάξις 26 Απριλίου 1982 – 14 Δεκεμβρίου 1990: Η Γαληνοτάτη Υψηλότητα Η Πριγκίπισσα του Τουρν και Τάξις 14 Δεκεμβρίου 1990 – μέχρι σήμερα: Η Γαληνοτάτη Υψηλότητα Η Χήρα Πριγκίπισσα του Τουρν και Τάξις Επίσημα στη Γερμανία: Γκλόρια, Πριγκίπισσα του Τουρν και Τάξις Unsere Umgangsformen. Die Welt der guten Sitten von A-Z - with Princess Alessandra Borghese - (2000). (ISBN 9783806875799) Gloria: Die Fürstin - Im Gespräch mit Peter Seewald (2005). (ISBN 9783453380004) Die Fürstin und der Kardinal - with Cardinal Joachim Meisner - (2008). (ISBN 9783451298714)
Πάουλο Ντιμπάλα

O Πάουλο Ντιμπάλα (Paulo Dybala, 15 Νοεμβρίου 1993) είναι Αργεντινός ποδοσφαιριστής που αγωνίζεται στην Εθνική Αργεντινής και στην Ρόμα στη θέση του επιθετικού. Η καταγωγή του είναι πολωνική και ιταλική.

 Η επαγγελματική του καριέρα ξεκίνησε το 2011 από την Ινστιτούτο Κόρδοβα και την επόμενη χρονιά πήρε μεταγραφή για την Παλέρμο. Το 2015 υπέγραψε στη Γιουβέντους, με την οποία κατέκτησε τρία πρωταθλήματα Ιταλίας, τρία Κύπελλα, ένα Σούπερ Καπ και έφτασε στο τελικό του Τσάμπιονς Λιγκ. Επίσης, επελέγη στην καλύτερη ενδεκάδα της Σέριε Α για τις σεζόν 2015-2016 και 2016-2017 και ήταν πρώτος σκόρερ στο Κύπελλο Ιταλίας για τη σεζόν 2016-2017. Τον Απρίλιο του 2017 ανανέωσε με τη Γιουβέντους ως το 2022.Στις 15 Μαΐου του ίδιου έτους, ο Ντιμπάλα ανακοίνωσε ότι θα αποχωρήσει από τη Γιουβέντους στο τέλος της σεζόν. Ο Ντιμπάλα έπαιξε τον τελευταίο του εντός έδρας αγώνα για τη Γιουβέντους στις 16 Μαΐου 2022 εναντίον της Λάτσιο, αντικαθιστώντας τον Μάρτιν Παλούμπο στο 78ο λεπτό, για τον οποίο έλαβε αποθέωση από τους οπαδούς της Γιουβέντους. Αφού έμεινε ελεύθερος από την Γιουβέντους, τον Ιούλιο του 2022 υπέγραψε συμβόλαιο τριών ετών με την Ρόμα. Ο Ντιμπάλα έχει την επιλογή να παίξει στις εθνικες ομάδες της Πολωνίας και της Ιταλίας, ωστόσο έχει επιλέξει να αγωνίζεται στην Εθνική Αργεντινής. Έκανε το ντεμπούτο του το 2015 στον αγώνα με την Παραγουάη για τα προκριματικά του Μουντιάλ του 2018. Κλήθηκε στην αποστολή της ομάδας στο Μουντιάλ του 2018.Ο Ντιμπάλα κλήθηκε και πάλι στην αποστολή της Εθνική Αργεντινής για το Μουντιάλ του 2022. Αναδείχθηκε πρωταθλητής κόσμου, καθώς στον τελικό η Αργεντινή επικράτησε της Γαλλίας με 4-2 στα πέναλτι. Ο ίδιος εκτέλεσε και ευστόχησε το δεύτερο πέναλτι της ομάδας του, στην διαδικασία των πέναλτι.
Άκρη Λάρισας

Το χωριό Άκρη (παλαιά ονομασία Μπισιρτσιά ή Μπεσιριτσ(ι)ά) βρίσκεται στα σύνορα 3 νομών: Λάρισας, Κοζάνης και Γρεβενών σε υψόμετρο 975 μ. Ανήκει στη Δημοτική Ενότητα Αντιχασίων του Δήμου Ελασσόνας. Η απόσταση από την Ελασσόνα είναι 46 χιλιόμετρα και από την Κοζάνη 56 χιλιόμετρα.

 Το χωριό σχηματίστηκε γύρω στο 1860, όταν διάφοροι ακτήμονες πήγαν για δουλειά στο μετόχι του μοναστηριού της Αγίας Τριάδας Γιαννωτάς ως βοσκοί, αγρότες και ζευγάδες. Λένε ότι το μοναστήρι είχε 2000 γιδοπρόβατα. Μετά την απελευθέρωση το 1912 και μέχρι το 1935 το χωριό ανήκε στο μοναστήρι, απ' όπου και το αγόρασαν οι ακτήμονες: χωράφια και δασική έκταση. Ένα μεγάλο κομμάτι έκτασης το αγόρασε το Λιβαδερό Κοζάνης. Υποδομή την περίοδο αυτή για την επαρχία Ελασσόνας δεν υπήρχε καμία, γι' αυτό υπήρξε έξαρση της ληστείας (π.χ. Θωμάς Γκαντάρας). Όλα αυτά τελειώσανε το 1935 όταν ανέλαβε το κράτος με τη Χωροφυλακή. Στη συνέχεια, ο Β' Παγκόσμιος Πόλεμος έφερε το κάψιμο του χωριού από τους Γερμανούς λόγω του ΕΑΜ και της ΕΠΟΝ: λόγω της ορεινής του θέσης, το χωριό συντηρούσε αντάρτικες ομάδες και με ανθρώπους από όλη την επαρχία Ελασσόνας. Κατά τον Εμφύλιο, το χωριό μεταφέρθηκε για 2 χρόνια στο Λιβαδερό Κοζάνης. Κατά τη δεκαετία του '60, παρατηρήθηκε κύμα μετανάστευσης προς τη Γερμανία, την Ολλανδία, την Ελβετία και άλλες χώρες. Όσοι μείνανε πίσω, εργάζονταν στους κάμπους, στη Βέροια, στην Κατερίνη, στην Καρδίτσα, ενώ ασχολούνταν με τα καπνά, βαμβάκια, ροδάκινα κλπ. Πιο μετά τη δεκαετία του '80 παρατηρήθηκε από την Άκρη εσωτερική μετανάστευση σε μεγάλα αστικά κέντρα, όπως η Αθήνα, η Λάρισα και η Θεσσαλονίκη. Οι ασχολίες του ντόπιου πληθυσμού αποτελούσαν κυρίως την κτηνοτροφία, αργότερα τα καπνά και τώρα βιολογική καλλιέργεια πατάτας, κρεμμύδια, λάχανα, κουνουπίδια κ.ά. Το βουνό Αμάρμπεης με θέα ανατολικά βλέπει τον Όλυμπο, τον κάμπο της Ελασσόνας, δυτικά την Πίνδο, τα Γρεβενά, τον Αλιάκμονα, βόρεια την Κοζάνη, την Πτολεμαΐδα και τη λίμνη Πολυφύτου. Πιο χαμηλά στο βουνό υπάρχει μια λίμνη στα 1200 μέτρα, κοντά ένα κεδροδάσος με κοτσύφια και φτέρες, ενώ υπάρχει πλούσια βλάστηση που περιλαμβάνει βελανιδιές, αγριοφουντουκιές, αγριομηλιές, κρανιές, κουμαριές, καρυδιές, κορομηλιες, αχλαδιές, αμυγδαλιές, δαμασκηνιές, κερασιές και κυδωνιές. Όλα τα μέρη του χωριού είναι βατά για πεζοπορία. Υπάρχουν παντού πηγές με πόσιμο νερό και πάρα πολλά μονοπάτια. Αρκετοί ντόπιοι και ξένοι επισκέπτονται το χωριό για το πανηγύρι του Δεκαπενταύγουστου. «Άκρη Ελασσόνας», www.elassona.com.gr «Άκρη Ελασσόνας», akrielassonas.blogspot.gr
Μπλου Μάουντεν

Η κορυφή Μπλου Μάουντεν (αγγλ. Blue Mountain Peak) είναι η υψηλότερη κορυφή και βουνό στη νήσο και το κράτος Τζαμάικα και μία από τις υψηλότερες στην Καραϊβική, με υψόμετρο 2.256 μέτρα. Ανήκει στην οροσειρά Μπλου Μάουντενς (δηλαδή «Μπλε Βουνά» ή «Κυανά Όρη») και βρίσκεται στο σύνορο των ενοριών (διοικητικών διαιρέσεων) Πόρτλαντ και Σαιντ Τόμας της ανατολικής Τζαμάικα. Οι γεωγραφικές συντεταγμένες της κορυφής είναι 18°02΄48΄΄ Βόρειο πλάτος και 76°34΄45΄΄ Δυτικό μήκος. Το βουνό είναι μέρος του Εθνικού Πάρκου Μπλου και Τζων Κρόου Μάουντενς, το οποίο ανακηρύχθηκε Μνημείο Παγκόσμιας Κληρονομιάς από την UNESCO το 2015.

 Ο φημισμένος Καφές του Μπλου Μάουντεν παράγεται από μικρές φυτείες πάνω στο βουνό, με τα μικρά «καφεχώρια» Κλάβερτυ Κότατζ και Χάγκλεϋ Γκαπ να είναι τα πλησιέστερα στην κορυφή. Μερικά από τα είδη φυτών που βρίσκονται στο βουνό είναι ενδημικά σε αυτό, δηλαδή δεν βρίσκονται πουθενά αλλού στον κόσμο. Πολλά φυτά στα υψηλότερα μέρη έχουν μικρό μέγεθος, κάτι που οφείλεται στις χαμηλές θερμοκρασίες, οι οποίες αναστέλλουν την ανάπτυξη. Γενικότερα τα Μπλου Μάουντενς είναι αγαπημένος προορισμός για οδοιπορία και κατασκήνωση. Η «παραδοσιακή» διαδρομή του Μπλου Μάουντεν είναι η μήκους 11 χιλιομέτρων προς την κορυφή, που έχει υψομετρική διαφορά 910 μέτρα. Οι Τζαμαϊκανοί προτιμούν να φθάνουν στην κορυφή τη στιγμή της ανατολής του ήλιου, οπότε η άνοδος των 3 έως 4 ωρών γίνεται κυρίως στο σκοτάδι. Η ατμόσφαιρα είναι συνήθως πολύ καθαρή το πρωί και κάποιες φορές είναι ορατή η Κούβα πέρα μακριά. Για την ανάβαση χρειάζεται να πληρωθεί ένα ποσό στις αρχές του πάρκου. Κατάλογος νησιών με τις υψηλότερες κορυφές Η κορυφή στο peakbagger.com